CELEX: 62021CN0627
Language: da
Date: 2021-10-11 00:00:00
Title: Sag C-627/21: Anmodning om præjudiciel afgørelse indgivet af Curtea de Apel Alba Iulia (Rumænien) den 11. oktober 2021 — S.H. mod Administrația Județeană a Finanțelor Publice Sibiu og Direcția Generală Regională a Finanțelor Publice Brașov

10.5.2022   
            
            
               DA
            
            
               Den Europæiske Unions Tidende
            
            
               C 191/6
            
         
      Anmodning om præjudiciel afgørelse indgivet af Curtea de Apel Alba Iulia (Rumænien) den 11. oktober 2021 — S.H. mod Administrația Județeană a Finanțelor Publice Sibiu og Direcția Generală Regională a Finanțelor Publice Brașov
      (Sag C-627/21)
      (2022/C 191/08)
      Processprog: rumænsk
      
         Den forelæggende ret
      
      Curtea de Apel Alba Iulia
      
         Parter i hovedsagen
      
      
         Appellant: S.H.
      
         Indstævnte: Administrația Județeană a Finanțelor Publice Sibiu og Direcția Generală Regională a Finanțelor Publice Brașov
      
         Præjudicielt/Præjudicielle spørgsmål
      
      Kan princippet om momsens neutralitet [og 30. betragtning til] samt artikel 16, 184, 186-188 og 192 i direktiv 2006/112/EF (1) fortolkes således, at de ikke er til hinder for den omhandlede nationale lovgivning om regulering af den fradragsberettigede afgift af investeringsgoder [bl.a. artikel 305, stk. 4, litra a), i Legea nr. 227/2015 privind Codul fiscal (lov nr. 207/2015 om skatter og afgifter), punkt 79, stk. (14), litra b), i Normele metodologice de aplicare a Legii nr. 227/2015 privind Codul fiscal (metodologiske regler for gennemførelse af lov nr. 227/2015 om skatter og afgifter), godkendt ved H.G. nr. 1/2016 (regeringsdekret nr. 1/2016), om gennemførelse af bestemmelserne i artikel 305, stk. 4, litra a), i loven om skatter og afgifter i relation til artikel 316, stk. (11), litra e), i lov nr. 227/2015 om skatter og afgifter] og en praksis fra afgiftsmyndigheden, der påvirker den oprindelige ret til at fradrage den betalte moms ved køb af investeringsgoder i den forstand, at den afgiftspligtige person pålægges at foretage en negativ regulering af den fradragsberettigede moms, fordi afgiftsmyndigheden ex officio har inddraget vedkommendes momsregistrering i en vis periode henset til manglende udøvelse af økonomiske aktiviteter, hvad angår den periode, hvorunder investeringsgoderne ikke var genstand for levering af tjenesteydelser eller varer i perioden mellem inddragelsen ex officio og den fornyede momsregistrering?
      
         (1)  Rådets direktiv 2006/112/EF af 28.11.2006 om det fælles merværdiafgiftssystem (EUT 2006, L 347, s. 1).